รายชื่อภาพยนตร์ไทยที่ทำเงินสูงสุดในประเทศไทย

รายชื่อภาพยนตร์ไทยที่ทำเงินสูงสุดในประเทศไทย เป็นรายได้ของภาพยนตร์จากบอกซ์ออฟฟิสประเทศไทย เรียงตามรายได้แบบไม่คิดเงินเฟ้อ นับรายได้เฉพาะในเขตกรุงเทพมหานคร ปริมณฑล และจังหวัดเชียงใหม่ เท่านั้น

เนื่องจากระบบการจัดจำหน่ายภาพยนตร์ในเขตต่างจังหวัด เป็นการขายขาดให้แก่ตัวแทนผู้จัดจำหน่ายภาพยนตร์แต่ละภูมิภาค หรือที่เรียกกันว่า "สายหนัง" ซึ่งจะทำหน้าที่นำภาพยนตร์จากผู้ผลิตไปจัดจำหน่ายต่อเองในพื้นที่ที่ตนรับผิดชอบ แบ่งเป็นภูมิภาค ได้แก่ ภาคเหนือ (ไม่รวมจังหวัดเชียงใหม่), ภาคตะวันออกเฉียงเหนือ, ภาคกลาง, ภาคตะวันออก และภาคใต้ โดยใช้วิธีประมูลซื้อภาพยนตร์จากผู้ผลิต ซึ่งราคาจะขึ้นอยู่กับเนื้อหาของภาพยนตร์ และแนวโน้มการทำเงินในภูมิภาคนั้น ๆ เมื่อซื้อขายขาดแล้ว รายได้ของผู้ผลิตก็คือเงินที่ได้จากการซื้อขายขาดนั้น ขณะที่รายได้จากการขายตั๋วภาพยนตร์ จะตกเป็นของตัวแทนผู้จัดจำหน่ายภาพยนตร์ไป โดยจะแบ่งกันตามสัดส่วนที่ตกลงกับโรงภาพยนตร์ที่ตัวแทนผู้จัดจำหน่ายเอาไปขายให้ ข้อดีของการมีตัวแทนผู้จัดจำหน่ายแต่ละภูมิภาคคือ เป็นผู้แบกรับความเสี่ยงแทนผู้ผลิตที่ไม่มั่นใจว่าภาพยนตร์ของตนจะสามารถทำเงินได้หรือไม่ในพื้นที่ดังกล่าว

ทั้งนี้ ผู้ผลิตอาจทำหน้าที่เป็นผู้จัดจำหน่ายเองก็ได้ โดยตัดบทบาทของพ่อค้าคนกลาง หรือตัวแทนผู้จัดจำหน่ายแต่ละภูมิภาคออกไป ซึ่งจะส่งผลให้ผู้ผลิตได้รายได้เต็มเม็ดเต็มหน่วยมากกว่า โดยผู้ผลิตจะทำการติดต่อกับโรงภาพยนตร์ในพื้นที่โดยตรง และตกลงแบ่งรายได้กันในสัดส่วนที่แน่นอน (ส่วนใหญ่ตกลงแบ่งรายได้กันในอัตราส่วน 50:50 หรือ 60:40) ซึ่งคำนวณจากตั๋วภาพยนตร์ที่ขายได้ ตัวเลขรายได้ดังกล่าวจึงเป็นรายได้ที่เข้าถึงบริษัทผู้ผลิตโดยตรง และสามารถสะท้อนความสำเร็จของภาพยนตร์ได้อย่างแท้จริง แต่ปัญหาคือการติดต่อโรงภาพยนตร์ต่าง ๆ โดยตรงเป็นการเพิ่มภาระให้แก่ผู้ผลิตเช่นกัน เพราะนอกจากจะต้องเป็นผู้ติดต่อเอง ผู้ผลิตยังต้องส่งผู้ควบคุมไปตรวจสอบที่โรงภาพยนตร์ว่าขายตั๋วภาพยนตร์ได้ตามจำนวนเงินที่แจ้งมาหรือไม่ ซึ่งผู้ผลิตภาพยนตร์ในประเทศไทยเองไม่ได้มีเงินทุนสูง บริษัทผู้ผลิตส่วนใหญ่จึงเลือกใช้การจัดจำหน่ายกันโดยตรงแค่ในเขตกรุงเทพมหานคร ปริมณฑล และจังหวัดเชียงใหม่ เท่านั้น สำหรับข้อมูลรายได้ทั่วประเทศ รวมไปถึงข้อมูลการซื้อขายภาพยนตร์ระหว่างผู้ผลิตและตัวแทนผู้จัดจำหน่าย เป็นไปตามที่แต่ละฝ่ายเปิดเผย และมักไม่ถูกนำมาตีพิมพ์หรือเผยแพร่มากนัก

แต่ในปัจจุบัน พบว่ามีผู้ผลิตภาพยนตร์บางส่วน ใช้ระบบจัดจำหน่ายภาพยนตร์โดยตรงกับโรงภาพยนตร์ในพื้นที่ต่างจังหวัดแล้ว โดยไม่จำเป็นต้องผ่านพ่อค้าคนกลาง หรือตัวแทนผู้จัดจำหน่ายภาพยนตร์แต่ละภูมิภาคอีกต่อไป ซึ่งคล้ายกับระบบการจัดจำหน่ายที่ใช้กันในเขตกรุงเทพมหานคร ปริมณฑล และจังหวัดเชียงใหม่ อย่างไรก็ตาม ระบบการจัดจำหน่ายภาพยนตร์สำหรับพื้นที่ต่างจังหวัด ยังคงมีตัวแทนผู้จัดจำหน่ายแต่ละภูมิภาคเข้ามามีบทบาทสำคัญเช่นเดิม

ภาพยนตร์ไทยที่ทำเงินสูงสุดในประเทศไทย 

ในบรรดาภาพยนตร์ไทยที่ทำเงินเกิน 100 ล้านบาท (เฉพาะในเขตกรุงเทพมหานคร ปริมณฑล และจังหวัดเชียงใหม่) จำนวน 34 เรื่อง ประกอบไปด้วยภาพยนตร์จากค่ายจีทีเอช มากที่สุด จำนวน 10 เรื่อง ซึ่งเป็นผลงานการกำกับของบรรจง ปิสัญธนะกูล มากถึง 4 เรื่อง (เป็นผลงานการกำกับร่วม 2 เรื่อง ได้แก่ ชัตเตอร์ กดติดวิญญาณ และห้าแพร่ง) และหากนับภาพยนตร์ แฟนเดย์..แฟนกันแค่วันเดียว จากค่ายจีดีเอช ด้วย จะทำให้เขาเป็นผู้กำกับภาพยนตร์ไทยทำเงินเกิน 100 ล้านบาท มากถึง 5 เรื่อง ตามมาด้วยค่ายสหมงคลฟิล์ม จำนวน 9 เรื่อง โดยมาจากภาพยนตร์ชุดอิงประวัติศาสตร์ของหม่อมเจ้าชาตรีเฉลิม ยุคล มากถึง 7 เรื่อง ถือเป็นผู้กำกับภาพยนตร์ไทยที่ประสบความสำเร็จด้านรายได้มากที่สุดตลอดกาล 

แนวโน้มการทำเงินของภาพยนตร์ไทย ยังคงมาจากภาพยนตร์แนวตลก ภาพยนตร์อิงประวัติศาสตร์ และภาพยนตร์สยองขวัญเป็นส่วนใหญ่ สังเกตได้จากสัดส่วนของภาพยนตร์ไทยที่ทำเงินเกิน 100 ล้านบาท เป็นภาพยนตร์แนวตลก และภาพยนตร์อิงประวัติศาสตร์เกินกว่าครึ่ง และเป็นภาพยนตร์สยองขวัญมากถึง 6 เรื่อง ทั้งนี้ภาพยนตร์แนววิถีชีวิตตามภูมิภาค และภาพยนตร์ภาคต่อจากละครหรือซีรีส์ชื่อดัง เริ่มเข้ามามีบทบาทมากขึ้นกับอุตสาหกรรมภาพยนตร์ไทยในช่วงหลัง เช่น นาคี ๒, บุพเพสันนิวาส 2, ตุ๊ดซี่ส์ แอนด์ เดอะเฟค และสัปเหร่อ ที่ล้วนทำเงินเกิน 100 ล้านบาททุกเรื่อง 

ภาพยนตร์ พี่มาก..พระโขนง จากค่ายจีทีเอช กลายเป็นภาพยนตร์ไทยที่ทำเงินสูงสุดในประเทศไทย หลังทำเงินในเขตกรุงเทพมหานคร ปริมณฑล และจังหวัดเชียงใหม่ 559.59 ล้านบาท จากการเข้าฉายนานถึง 9 สัปดาห์ รวมถึงเคยสร้างสถิติเป็นภาพยนตร์ที่ทำเงินสูงสุดในประเทศไทย (นับรวมภาพยนตร์ต่างประเทศแล้ว) นานถึง 6 ปี ก่อนถูกภาพยนตร์ อเวนเจอร์ส: เผด็จศึก ทำรายได้แซงหน้าไปที่ 617.55 ล้านบาท เมื่อปี พ.ศ. 2562

ในตารางนี้ จะแสดงภาพยนตร์เรียงลำดับตามจำนวนเงินที่ทำได้ และอันดับสูงสุดที่เคยทำได้จากการฉายโรงภาพยนตร์เฉพาะในกรุงเทพมหานคร ปริมณฑล และจังหวัดเชียงใหม่ รายได้จากการนำภาพยนตร์กลับมาฉายใหม่ในภายหลัง รวมไปถึงรายได้จากการเข้าฉายในต่างประเทศ จะไม่ถูกนำมาคิดรวมกับรายได้เดิมที่เคยทำไว้ เนื่องจากอัตราเงินเฟ้อของราคาตั๋ว, ขนาดประชากรและแนวโน้มการซื้อตั๋วนั้นไม่ได้นำมาพิจารณา ส่วนข้อมูลรายได้รวมทั่วประเทศ เป็นเพียงตัวเลขประมาณการ และมีการเปิดเผยออกมาเพียงไม่กี่เรื่องเท่านั้น สามารถดูข้อมูลได้ที่ "หมายเหตุ"

แฟรนไชส์และภาพยนตร์ไทยชุดที่ทำเงินสูงสุด
ในช่วงแรก ผู้ผลิตภาพยนตร์ไทยไม่นิยมทำภาพยนตร์ที่มีหลายภาคต่อเนื่องกันออกมามากนัก เนื่องจากเหตุผลด้านงบประมาณที่มีอย่างจำกัด มีเพียงภาพยนตร์ชุดเพียงไม่กี่เรื่องที่สามารถทำเงินได้ในสมัยนั้น เช่น ภาพยนตร์ชุด บุญชู, บ้านผีปอบ หรือวัยอลวน เป็นต้น หากตั้งแต่ช่วงเปลี่ยนศตวรรษเป็นต้นมา จำนวนของภาพยนตร์ไทยชุดก็เพิ่มมากขึ้นกว่าสิบเรื่อง ส่วนหนึ่งมาจากอัตราเงินเฟ้อและการขยายของตลาดที่เปิดกว้างมากขึ้น แต่ยังรวมถึงการที่วงการฮอลลีวู้ดสร้างรูปแบบของภาพยนตร์ชุดใหม่ เช่น การสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งซึ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "pre-sold" ในอุตสาหกรรมภาพยนตร์

ภาพยนตร์อิงประวัติศาสตร์ไทย โดย หม่อมเจ้าชาตรีเฉลิม ยุคล ซึ่งประกอบด้วยภาพยนตร์ สุริโยไท และภาคต่ออย่างภาพยนตร์ชุด ตำนานสมเด็จพระนเรศวรมหาราช ทั้งหกภาค เป็นภาพยนตร์ไทยชุดที่ทำเงินสูงสุดตลอดกาล ด้วยรายได้กว่า 1,415 ล้านบาท (เฉพาะในเขตกรุงเทพมหานคร ปริมณฑล และจังหวัดเชียงใหม่ เท่านั้น) ซึ่งมากกว่าภาพยนตร์ไทยชุดอย่าง หลวงพี่เท่ง ทั้งสามภาคที่ทำเงินตามมาเป็นอันดับสองเกือบ 6 เท่าตัว ในขณะที่ภาพยนตร์ไทยชุดที่ทำเงินโดยเฉลี่ยมากที่สุดรองลงมาจาก ภาพยนตร์อิงประวัติศาสตร์ไทย โดย หม่อมเจ้าชาตรีเฉลิม ยุคล คือภาพยนตร์ชุด ต้มยำกุ้ง ที่ทำเงินโดยเฉลี่ย 120.97 ล้านบาทจากทั้งสองภาค ขณะที่ภาพยนตร์ชุดองค์บาก และ แหยมยโสธร ที่มีหนึ่งในภาพยนตร์ของชุดนั้นทำรายได้แตะระดับ 100 ล้านบาททั้งคู่ แสดงให้เห็นว่าค่ายสหมงคลฟิล์ม เป็นหนึ่งในผู้ผลิตภาพยนตร์ไทยที่ประสบความสำเร็จด้านรายได้จากการผลิตภาพยนตร์ชุดมากที่สุด

}}
|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6"|

|-
| colspan = "6" |

|}</div>

สถิติของภาพยนตร์ไทยที่ทำเงินสูงสุด

ภาพยนตร์ไทยที่ทำเงินสูงสุดในแต่ละปี

หม่อมเจ้าชาตรีเฉลิม ยุคล เป็นผู้กำกับที่มีภาพยนตร์ไทยที่ทำเงินสูงสุดในแต่ละปีมากที่สุดถึงสี่เรื่อง ได้แก่ ภาพยนตร์ สุริโยไท (พ.ศ. 2544), ตำนานสมเด็จพระนเรศวรมหาราช ภาค ๑ องค์ประกันหงสา (พ.ศ. 2550), ตำนานสมเด็จพระนเรศวรมหาราช ภาค ๓ ยุทธนาวี (พ.ศ. 2554) และ ตำนานสมเด็จพระนเรศวรมหาราช ภาค ๖ อวสานหงสา (พ.ศ. 2558) ส่วนอันดับที่สอง อยู่ที่สามเรื่อง ได้แก่ บรรจง ปิสัญธนะกูล (ชัตเตอร์ กดติดวิญญาณ พ.ศ. 2547, กวน มึน โฮ พ.ศ. 2553 และ พี่มาก..พระโขนง พ.ศ. 2556) และอดิสรณ์ ตรีสิริเกษม (แฟนฉัน พ.ศ. 2546, รถไฟฟ้า มาหานะเธอ พ.ศ. 2552 และ บุพเพสันนิวาส 2 พ.ศ. 2565) โดยเป็นผลงานการกำกับร่วมคนละหนึ่งเรื่อง 

ค่ายจีทีเอช เป็นบริษัทผู้ผลิตภาพยนตร์ไทยที่ทำเงินสูงสุดในแต่ละปีมากที่สุดถึงเจ็ดเรื่อง โดยเคยทำสถิติทำเงินสูงสุดสามปีติดต่อกัน (ATM เออรัก..เออเร่อ พ.ศ. 2555, พี่มาก..พระโขนง พ.ศ. 2556 และ ไอฟาย..แต๊งกิ้ว..เลิฟยู้ พ.ศ. 2557) ตามมาด้วยค่ายสหมงคลฟิล์ม จำนวนหกเรื่อง โดยทั้งหมดมาจากภาพยนตร์ผลงานการกำกับเพียง 3 คน คือ หม่อมเจ้าชาตรีเฉลิม ยุคล, ปรัชญา ปิ่นแก้ว และทัชชกร ยีรัมย์ (จา พนม)

การฉายของภาพยนตร์นั้น โดยเฉพาะภาพยนตร์ที่ฉายช่วงปลายปี ภาพยนตร์หลายเรื่องนั้นสามารถทำเงินได้มากกว่าหนึ่งปี (ข้ามปี) ดังนั้นจำนวนเงินที่ภาพยนตร์ทำได้นั้นไม่ได้จำกัดแค่ปีที่ฉายเท่านั้น เพียงแต่ปีที่ระบุในตารางข้างล่างนี้ ยึดจากวันที่ภาพยนตร์เรื่องนั้น ๆ เริ่มเข้าฉายในประเทศไทย รายได้จึงถูกนับรวมตลอดโปรแกรมการฉายของภาพยนตร์เรื่องนั้น ๆ ในประเทศไทย แต่ไม่ได้นับรวมรายได้จากการนำกลับมาฉายใหม่ รวมไปถึงการฉายในต่างประเทศ

เส้นเวลาของภาพยนตร์ไทยที่ทำเงินสูงสุด

มีภาพยนตร์ไทยเพียงห้าเรื่องเท่านั้นที่มีการบันทึกว่าถือครองสถิติเป็นภาพยนตร์ไทยที่ทำเงินสูงสุดในประเทศไทย (ก่อนหน้านั้นไม่พบข้อมูลที่มากพอ) ตั้งแต่ภาพยนตร์ 2499 อันธพาลครองเมือง เมื่อปี พ.ศ. 2540 ที่ทำรายได้เฉพาะในเขตกรุงเทพมหานคร ปริมณฑล และจังหวัดเชียงใหม่ ไปกว่า 75 ล้านบาท ถือเป็นภาพยนตร์แห่งปรากฎการณ์ในยุคนั้น และสร้างความหวังใหม่ให้แก่อุตสาหกรรมภาพยนตร์ไทยหลังจากซบเซามานาน ตามด้วยภาพยนตร์ นางนาก ในปี พ.ศ. 2542 ซึ่งถือเป็นภาพยนตร์ไทยเรื่องแรกที่ทำเงินเกิน 100 ล้านบาท นอกจากนี้ ผลงานทั้งสองเรื่องยังเป็นฝีมือการกำกับของนนทรีย์ นิมิบุตร จึงส่งผลให้เขากลายเป็นผู้กำกับภาพยนตร์ไทยเพียงคนเดียวที่มีผลงานทำเงินสูงสุดมากกว่าหนึ่งเรื่อง

ภายหลัง ภาพยนตร์ สุริโยไท โดย หม่อมเจ้าชาตรีเฉลิม ยุคล กลายเป็นภาพยนตร์ที่ถือครองสถิตินี้ยาวนานถึง 12 ปี ก่อนที่ภาพยนตร์ พี่มาก..พระโขนง จะทำเงินแซงหน้าได้ในที่สุดเมื่อปี พ.ศ. 2556 และถือครองสถิตินี้มายาวนานจนถึงปัจจุบัน (รวม 10 ปี)

ภาพยนตร์ไทยที่ทำเงินเปิดตัววันแรกสูงสุด

ไอฟาย..แต๊งกิ้ว..เลิฟยู้ เป็นภาพยนตร์ไทยที่ทำเงินเปิดตัวสูงสุดในประเทศไทยตลอดกาล ด้วยตัวเลขรายได้เฉพาะเขตกรุงเทพมหานคร ปริมณฑล และจังหวัดเชียงใหม่ 29.17 ล้านบาท หลังเข้าฉายวันแรกตรงกับวันรัฐธรรมนูญ (10 ธันวาคม พ.ศ. 2557) และมีภาพยนตร์ไทยเพียงห้าเรื่องเท่านั้นที่สามารถทำเงินเปิดตัววันแรกได้มากกว่า 20 ล้านบาท โดยสี่ในห้าเรื่องนั้นเป็นการเข้าฉายวันแรกตรงกับวันหยุดราชการ ส่งผลให้ภาพยนตร์ พี่มาก..พระโขนง เป็นภาพยนตร์ไทยที่ทำเงินเปิดตัววันแรกสูงสุดโดยไม่ตรงกับวันหยุดราชการ

ดูเพิ่ม 
 รายชื่อภาพยนตร์ที่ทำเงินสูงสุด

อ้างอิง 

ภ